stanford-oval/wikipedia huggingface dataset:
ISO 9126
Standardin jaottelu > Käytön laatu

Käytön laatua voidaan alkaa mittaamaan kun ohjelmisto on valmis sekä lopullisessa käyttöympäristössään.
Ideaalitilanteessa ohjelmiston sisäinen laatu määrittää ulkoisen laadun, ja ulkoinen laatu puolestaan laadun ohjelmiston käytössä.
Käytön laatua mittaava standardi pohjautuu ohjelmiston laatua mittaavaan , jonka McCall sekä hänen kollegansa kehittivät vuonna 1977. McCallin laatumalli on organisoitu kolmen tyyppisten laatukarakterisointien ympärille.
Kirjallisuutta

Scalet et al., 2000: ISO/IEC 9126 and 14598 integration aspects: A Brazilian viewpoint. The Second World Congress on Software Quality, Yokohama, Japan, 2000.
Käännetty vanhemmuus

Käännetty vanhemmuus tarkoittaa roolinvaihtotilannetta, jossa esimerkiksi lapset osoittavat yleensä vanhemmille kuuluvina pidettyjä piirteitä, kuten vastuullisuutta, normeihin sopeutumista ja vakavamielisyyttä ja vanhemmat yleensä lapsille kuuluvina pidettyjä ominaisuuksia kuten vastuuttomuutta, normeja vastaan kapinointia ja kevytmielisyyttä.
Aiheesta muualla

Role Reversal (Arkistoitu – Internet Archive) (englanniksi)
Gion Kōbu

Gion Kōbun tunnus
Hanamikōji-katu Gion Kōbussa.
Kieltokyltti Gion Kōbussa.
Gion Kōbu (jap. 祇園甲部) on Kioton Gionin alueella sijaitseva kagai. Se on Kioton geisha-alueista kenties tunnetuin.
Suuri Gionin kagai perustettiin vuonna 1665 tai 1670 sen jälkeen, kun alueen teehuoneiden tarjoilijattarien työnkuva oli vähitellen muuttunut geishojen kaltaiseksi viihdyttämiseksi. Vuonna 1881 Gion Higashi ja Gion Kōbu erosivat eri geisha-alueiksi.
Gion Kōbun maikot ja geikot opiskelevat tanssia Inoue-koulun mukaan. Alueella toimii ainakin yksi geishakoulu nimeltä Yasaka Nyokōba-gakuen (suom. Gionin taidekoulu tytöille), joka opetti vuonna 2017 65 maikoa ja geikoa. 1800-luvun alussa koko Gionin alueella saattoi työskennellä jopa 3 000 geikoa ja maikoa. Joka huhtikuussa Gion Kōbussa järjestetään Miyako-odori-tapahtuma, jossa maikot ja geikot esiintyvät. Lokakuisin järjestetään puolestaan syystapahtuma nimeltä Onshū-kai.
Tapahtumat

Gion Kōbun maikojen ja geikojen elämää tahdittavat erilaiset vuosittain toistuvat tapahtumat:
7. tammikuuta: Shigyōshiki eli vuoden aloitusseremonia, jossa edellisenä vuonna parhaiten menestyneet teehuoneet, maikot ja geikot palkitaan.
11. tammikuuta: Tōka Ebisu -juhlan osana maikot ja geikot jakavat vieraille koristeltuja bambunoksia.
2.–3. helmikuuta: Setsubun
1.–30. huhtikuuta: Miyako-odori
16. huhtikuuta: Maikot ja geikot esittävät jumalille tanssin Heian-pyhäkössä.
Kesäkuun loppupuoli: Miyako no nigiwai, jossa kaikkien Kioton geisha-alueiden maikot ja geikot esiintyvät.
Heinäkuun alkupuoli: Maikot, geikot ja tanssikoulun mestari vierailevat Yasaka-pyhäkössä rukoilemassa onnea ja tanssitaitoja. Tilaisuutta varten kaikilla on uudet yukatat. Yukataan suunnitellaan joka vuodeksi uusi kuosi.
1.–31. heinäkuuta: Osana Gion-matsuria maikot ja geikot osallistuvat useisiin tapahtumiin.
1. elokuuta: Maikot ja geikot vierailevat opettajiensa luona ja teehuoneissa osoittamassa kiitollisuutta.
1.–6. lokakuuta: Onshū-kai
22. lokakuuta: Jidai-matsuri, jossa maikot ja geikot esiintyvät kuuluisiksi historiallisiksi henkilöiksi pukeutuneina
8. marraskuuta: Kanikakuni-matsuri, jonka osana maikot ja geikot vievät krysanteemeja Tatsumi-sillalla sijaitsevalle kivipaadelle Isamu Yoshiin muistoksi. Hän on vuonna 1960 kuollut runoilija.
23. marraskuuta: Gion kouta -matsuri, johon osallistuvat maikot vievät kukkia Gion kouta -kappaletta kunnioittavalle muistomerkille Maruyaman puistossa ja lukevat kappaleen sanoja ääneen.
Joulukuun alkupuoli: Maikot ja geikot vierailevat Minamiza-teatterissa katsomassa kabukiesityksiä.
13. joulukuuta: Maikot ja geikot vievät uuden vuoden riisikakkuja lahjaksi opettajilleen ja teehuoneiden pitäjille. Tanssikoulun mestari antaa heille puolestaan viuhkat.
31. joulukuuta: Päivällä o-kotōsan, jonka osana maikot ja geikot vierailevat teehuoneissa. Niistä he saavat lahjaksi fukudama-lahjapalloja. Illalla Yasakan pyhäkössä järjestetään Okera-mairi, jossa osa maikoista saattaa käydä osallistumassa perinteiseen rituaaliin. Nykyään monet maikot lähtevät uudeksi vuodeksi kuitenkin kotiseudulleen.
Aiheesta muualla

Kuvia tai muita tiedostoja aiheesta Gion Kōbu Wikimedia Commonsissa
Bardsley, Jan: Kyoto Hanamachi Map janbardsley.web.unc.edu. (englanniksi) Kartta, johon on merkitty kaikkien Kioton hanamachien sijainnit.
Sebastian Stan

| Sebastian Stan |
| --- | --- |
 Sebastian Stan Berliinin elokuvajuhlilla 2024.
Henkilötiedot
Syntynyt: 13. elokuuta 1982 (ikä 42) Constanța, Romania
Ammatti:  näyttelijä
Näyttelijä
Aktiivisena:  2003–
Merkittävät roolit:  Carter Baizen (Gossip Girl) Bucky Barnes (Marvel Cinematic Universe)
Aiheesta muualla
IMDb 
Elonet
Sebastian Stan (s. 13. elokuuta 1982 Constanța, Romania) on romanialais-yhdysvaltalainen näyttelijä, joka on esiintynyt useissa menestyneissä elokuvissa ja televisiosarjoissa. Hänen tunnetuin roolinsa on James Buchanan ”Bucky” Barnes, jota hän esitti Marvel Cinematic Universen elokuvissa Captain America: The First Avenger (2011), Captain America: The Return of the First Avenger (2014), Ant-Man (2015), Captain America: Civil War (2016), Black Panther (2018), Avengers: Infinity War (2018), Avengers: Endgame (2019), Captain America: Brave New World (2025) ja Thunderbolts* (2025), sekä Disney+-sarjassa The Falcon and the Winter Soldier (2021).
Elämä

Stan syntyi Romaniassa vuonna 1982 ja muutti kahdeksanvuotiaana Wieniin, Itävaltaan. Neljä vuotta myöhemmin 12-vuotiaana hän muutti äitinsä kanssa Yhdysvaltoihin ja sai Yhdysvaltojen kansalaisuuden vuonna 2002.
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | 71 katkelmaa erään sattuman kronologiasta | 71 Fragments of a Chronology of Chance | lapsi metrossa |
| 2004 | Tony ’n’ Tina's Wedding | Tony ’n’ Tina's Wedding | Johnny |
| 2005 | Red Doors | Red Doors | Simon |
| 2006 | The Architect | The Architect | Martin Waters |
| 2006 | The Covenant | The Covenant | Chase Collins |
| 2007 | The Education of Charlie Banks | The Education of Charlie Banks | Leo |
| 2008 | Rachel Getting Married | Rachel Getting Married | Walter |
| 2009 | L.A. Gigolo | Spread | Harry |
| 2010 | Hot Tub Time Machine – Kasarikankkunen | Hot Tub Time Machine | Blaine |
| 2010 | Black Swan | Black Swan | Andrew |
| 2011 | Captain America: The First Avenger | Captain America: The First Avenger | James ”Bucky” Barnes |
| 2012 | Gone | Gone | Billy |
| 2012 | The Apparition | The Apparition | Ben |
| 2014 | Captain America: The Return of the First Avenger | Captain America: The Winter Soldier | James ”Bucky” Barnes / Talvisotilas |
| 2015 | The Bronze | The Bronze | Lance Tucker |
| 2015 | Ant-Man | Ant-Man | James ”Bucky” Barnes / Talvisotilas (cameo) |
| 2015 | Yksin Marsissa | The Martian | Dr. Chris Beck |
| 2015 | Ricki and the Flash | Ricki and the Flash | Joshua |
| 2016 | Captain America: Civil War | Captain America: Civil War | James ”Bucky” Barnes / Talvisotilas |
| 2017 | Logan Lucky | Logan Lucky | bDayton White |
| 2017 | I, Tonya | I, Tonya | Jeff Gillooly |
| 2018 | Black Panther | Black Panther | James ”Bucky” Barnes (cameo) |
| 2018 | Avengers: Infinity War | Avengers: Infinity War | James ”Bucky” Barnes / Talvisotilas |
| 2019 | Avengers: Endgame | Avengers: Endgame | James ”Bucky” Barnes / Talvisotilas |
| 2019 | Endings, Beginnings | Endings, Beginnings | Frank |
| 2019 | Last Full Measure | Last Full Measure | Scott Huffman |
| 2020 | The Devil All the Time | The Devil All the Time | Lee Bodecker |
| 2020 | Monday | Monday | Mickey |
| 2022 | Fresh | Fresh | Steve/Brendan |
| 2024 | The Apprentice | The Apprentice | Donald Trump |
| 2025 | Captain America: Brave New World | Captain America: Brave New World | James ”Bucky” Barnes (cameo) |
| 2025 | Thunderbolts* | Thunderbolts* | James ”Bucky” Barnes |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Huomautuksia |
| --- | --- | --- | --- | --- |
| 2003 | Kova laki | Law & Order | Justin Capshaw | ”Sheltered” |
| 2007–2010 | Gossip Girl | Gossip Girl | Carter Baizen |  11 jaksoa ”Bad News Blair” ”Hi, Society” ”The Age of Dissonance” ”The Grandfather” ”The Goodbye Gossip Girl” ”Reversals of Fortune” ”The Freshmen” ”The Lost Boy” ”Rufus Getting Married” ”Enough About Eve” ”The Unblairable Lightness of Being”  |
| 2009 | Kings | Kings | Jonathan ”Jack” Benjamin | 13 jaksoa |
| 2012 | Olipa kerran | Once Upon a Time | Jefferson / Hullu Hatuntekijä |  6 jaksoa ”Hat Trick” ”An Apple Red as Blood” ”A Land Without Magic” ”We Are Both” ”Lady of the Lake” ”The Doctor”  |
| 2012 | Valtapeliä | Political Animals | T.J. Hammond |  6 jaksoa ”Pilot” ”Second Time Around” ”The Woman Problem” ”Lost Boys” ”16 Hours” ”Resignation Day”  |
| 2012 | Labyrinth | Labyrinth | Will Franklyn | minisarja; 2 jaksoa |
| 2021 | The Falcon and the Winter Soldier | The Falcon and the Winter Soldier | James ”Bucky” Barnes / Talvisotilas | 6 jaksoa |
| 2021–2024 | What If…? | What If…? | James ”Bucky” Barnes, James ”Bucky” Barnes / Talvisotilas (ääni) |  7 jaksoa ”Mitä jos... Kapteeni Carter olisikin ensimmäinen Kostaja?” ”Mitä jos... zombeja!?” ”Mitä jos… Peter Quill hyökkäisi Maan mahtavimpien sankareiden kimppuun?” ”Mitä jos… Kapteeni Carter taistelisi Hydra Stomperia vastaan?” ”Mitä jos… Kostajat kokoontuisivat vuonna 1602?” ”Mitä jos… Hulk taistelisi Robottikostajia vastaan?” ”Mitä jos… Punavartija pysäyttäisi Talvisotilaan?”  |
| 2022 | Pam & Tommy | Pam & Tommy | Tommy Lee | 8 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Sebastian Stan Elonetissä.
Sebastian Stan Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  Emmy Awards 
Henkilöt:  Deutsche Synchronkartei  Deutsche Biographie  DDB  Elonet 
Muut:  IdRef
Raimo Suikkari

Raimo Kalevi Suikkari (5. marraskuuta 1939 Antrea – 7. heinäkuuta 2015 Espoo) oli suomalainen runoilija, kirjailija ja pienkustantaja. Hän toimi itsenäisenä kirjailijana ja pienkustantajana vuodesta 1992 alkaen kuolemaansa asti. Suikkari oli lisäksi Suomen Pienkustantajat ry:n hallituksessa 2000-luvulla sekä Espoon kirjailijat ry:n hallituksessa ja sihteerinä vuosina 1997–2007.
Teokset

Sininen rakkaus, runoja 1992
Suomen luontokuvia/Pictures of Nature in Finland 1992
Sininen unelma, runoja 1993
Suomea Helsingistä Lappiin/Finland from Helsinki to Lapland 1993 (Lauri Jäntin säätiön kunniakirja)
Vihreän planeetan kutsu, scifi-romaani 1993
Helsinki 1994
Sininen uni, runoja 1995 (Runogalleria)
Finland 2000 1996
Ystäväsi Suomi/Your Friend Finland 1997
Sininen hiljaisuus, runoja 1997
Suomen kaunis Lappi/Beautiful Finnish Lapland 1997
Helsinki Espoo ja Vantaa 1998
Finland today 1999
Runokuvia Suomen Lapista/Poetic Images of Finnish Lapland 1999
Tammen laulu/The Song of the Oak trees, multivideo 2000 (Espoon kulttuuritoimen apuraha)
Nähtävyyksien Suomi/Sights in Finland 2000
Enkelihiutaleita, runoja 2000
Helsinki Sights and Attractions 2001
Suomi vuodenaikojen sinfonia/Finland A Symphony of Seasons 2001 (Sampo-palkinto)
Nuuksion laulu/The Song of Nuuksio 2002 (apuraha)
Hetken tanssi, runoja 2002
Litorinameren poika, nuorisoromaani 2003
Osaava Suomi/Finland knows 2004
Mies joka sai siivet, romaani 2004 (Sampo-palkinto)
100 Runoa rakkaudesta, runoja 2006 (Sampo-palkinto)
Fresh Finland 2007
Finland 2009
Sinipartainen naurulokki, runoja 2010
Elämäntaitoa jokaiselle, tietokirja 2011
FINLAND - Design-Knowhow-Nature 2012
Metsän rakastaja, runoja 2013
Finland - The Whisper of Nature 2014 (apuraha)
Runoja useissa julkaisuissa ja antologioissa
Postuumisti julkaistut:
Vihreän planeetan kutsu - Tehtävä Palonis-planeetalla 2023
Vihreän planeetan kutsu - Seikkailu mustan aukon takana 2023
Vihreän planeetan kutsu - Matka Siniselle ja Valkoiselle planeetalle 2023
Palkinnot

Lauri Jäntin säätiön kunniamaininta 1994, teoksesta Suomea Helsingistä Lappiin
Suomen Pienkustantajien Sampo-palkinnot 2001, 2004 ja 2006
Aiheesta muualla

RKS Tietopalvelu Oy
BoD Kirjakauppa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Belgia  Yhdysvallat  Latvia  Tšekki  Alankomaat 
Muut:  IdRef
Jean Cronstedt (voimistelija)

| Mitalit> Maa:   Ruotsi.Miesten telinevoimistelu.EM-kilpailut  | Mitalit> Maa:   Ruotsi.Miesten telinevoimistelu.EM-kilpailut  | Mitalit> Maa:   Ruotsi.Miesten telinevoimistelu.EM-kilpailut  | Maa:   Ruotsi> Miesten telinevoimistelu. |
| --- | --- | --- | --- |
|  Hopeaa | Frankfurt am Main 1955 | permanto |  |
|  Hopeaa | Frankfurt am Main 1955 | hevonen |  |
|  Hopeaa | Frankfurt am Main 1955 | rekki |  |
|  Pronssia | Kööpenhamina 1959 | rekki |  |
Jean "Janne" Leopold Cronstedt (s. 6. lokakuuta 1932 Helsinki) on suomenruotsalainen ja myöhemmin ruotsalainen kilpauransa päättänyt EM-mitaleja saavuttanut telinevoimistelija. Uransa jälkeen Cronstedt toimi voimisteluvalmentajana ja siviiliurallaan lääkärinä.
Elämäkerta > Julkaisut

Cronstedt, Jean: Den gastrointestinala endoskopins utveckling, s. 175–194.  Nordisk Medicinhistorisk Årsbok, 1986.
Cronstedt, Jean: Krigsbarn, gymnast, läkare – Mitt liv i fyra världsdelar.  Trelleborg:  eget förlag, 2001.
Cronstedt, Jean: Finlands långa ödeskamp – ett krigsbarns berättelse.  ISBN: 978-91-639-0711-1 (Sjunde upplagan), s. 88.  Eget förlag, 2016.
Chabelleyn lentokenttä

Chabelleyn lentokenttä (IATA: -, ICAO: HDCH) on sotilaslentokenttä Chabelleyssä Djiboutissa. Se toimii Yhdysvaltojen sotilastukikohtana.
Yhdysvalloille on Djiboutissa myös suuri Camp Lemonnierin tukikohta, joka toimii Amboulin kansainvälisen lentoaseman yhteydessä.
Lentokenttä ja tukikohta

Chabelleyn lentokenttä on pieni lentokenttä, joka sijaitsee aavikolla noin 12 kilometriä Djiboutin kaupungin keskustasta lounaaseen. Kentällä on yksi noin 2,5 km pitkä asfaltioitu kiitotie ja Yhdysvaltojen rakentamia hangaareita, henkilöstötiloja sekä muita tiloja. Alue on hyvin suojattu aidalla, ympärystiellä ja turvajärjestelmillä, jotka amerikkalaiset rakensivat.
Historia

Chabelleyn lentokenttä oli pitkään Ranskan ja sen Muukalaislegioonan palveluksessa. Kenttä oli vaatimaton, lähinnä kiitotie ja pieni asemataso.
Yhdysvaltalaisjoukot käytti Chabelleyn lentokenttää harjoituksiin ainakin vuonna 2008, ja vuonna 2011 kentän lentokäyttöä alettiin suunnitella. Yhdysvallat siirsi miehittämättömät ilma-aluksensa Camp Lemonnierista Chabelleyhin vuonna 2013. Djiboutin viranomiset pyysivät siirtoa, koska olivat huolissaan droonien turvallisuudesta ruuhkaisessa ilmatilassa useiden onnettomuuksien jälkeen, ja halusivat siirtää droonitoiminnan syrjäisemmälle lentokentälle.
Helmikuussa 2013 Pentagon pyysi Yhdysvaltain kongressilta rahoitusta ”minimaalisille tiloille, jotka ovat tarpeellisia väliaikaisiin operaatioihin” Chabelleyssä. Vuoden 2013 aikana Yhdysvallat laajensi Chabelleyn pientä lentopaikkaa soveltumaan drooneille, jotka siirrettiin sinne syksyllä 2013. Toukokuussa 2014 Yhdysvallat sopi Djiboutin kanssa tukikohdan pidempiaikaisesta käytöstä. Tukikohtaa on laajennettu myöhemminkin.
Chambelleyn on sanottu olevan Yhdysvaltojen niin kutsutun droonisodan tärkeä tukikohta. Tukikohdasta on kerrottu julkisuuteen vähän tietoa, ja sen toimintaa on salattu. Lentotoiminta Chabelleystä on syrjäisyytensä ansiosta huomattavasti salaisempaa kuin toiminta kansainväliseltä lentoasemalta. Sinne on ollut sijoitettuna todennäköisesti MQ-1 Predator- ja MQ-9 Reaper -drooneja. Toiminta on sisältänyt ilmeisesti Yhdysvaltojen Joint Special Forces Command -erikoisjoukkojohtoportaan ja keskustiedustelupalvelu CIA:n johtamia salaisia operaatioita. Drooneja on käytetty tiedusteluun, valvontaan ja ”terrorisminvastaisiin” ilmaiskuihin ainakin Somaliassa ja Jemenissä.
Kanadan Grand Prix 2004

|  Kanadan Grand Prix 2004  |
| --- | --- |
 8. osakilpailu 18 osakilpailusta kaudella 2004. 

Päivämäärä:  13. kesäkuuta 2004
Sijainti:  Circuit Gilles Villeneuve, Montreal, Kanada
Ratatyyppi:  Moottorirata
Radan pituus:  4,361 km
Kilpailun pituus:  70 kierrosta, 305,270 km
Sää:   Aurinkoinen
Paalupaikka
Kuljettaja:   Ralf Schumacher   (Williams)
Paaluaika:  1.12,275
Palkintokoroke
Voittaja:   Michael Schumacher   (Ferrari)
Toinen:   Rubens Barrichello   (Ferrari)
Kolmas:   Jenson Button   (BAR-Honda)
Nopein kierros
Kuljettaja:   Rubens Barrichello   (Ferrari)
Kierrosaika:  1.13,622 (kierroksella 68)
Kanadan Grand Prix 2004 oli Formula 1 -sarjan osakilpailu, joka ajettiin 13. kesäkuuta 2004 Circuit Gilles-Villeneuvella Kanadassa. Kilpailun voitti Ferrarilla ajanut Michael Schumacher, jolle voitto oli kauden seitsemäs. Ferrarin menestystä täydensi toiseksi ajanut Rubens Barrichello. Williamsit ja Toyotat hylättiin sääntöjenvastaisten jarrujen takia. Timo Glock ajoi ensimmäisen GP:nsä tuuraten Giorgio Pantanoa. Glock saavutti pisteitä jo ensimmäisessä kilpailussaan.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Ferrari | 70 | 1.28.24,803 | 6 | 10 |
| 2 | 2 |  Rubens Barrichello | Ferrari | 70 | + 5,108 | 7 | 8 |
| 3 | 9 |  Jenson Button | BAR-Honda | 70 | + 20,409 | 2 | 6 |
| 4 | 11 |  Giancarlo Fisichella | Sauber-Petronas | 69 | + 1 krs. | 11 | 5 |
| 5 | 6 |  Kimi Räikkönen | McLaren-Mercedes | 69 | + 1 krs. | 8 | 4 |
| 6 | 5 |  David Coulthard | McLaren-Mercedes | 69 | + 1 krs. | 9 | 3 |
| 7 | 19 |  Timo Glock | Jordan-Ford | 68 | + 2 krs. | 16 | 2 |
| 8 | 18 |  Nick Heidfeld | Jordan-Ford | 68 | + 2 krs. | 15 | 1 |
| 9 | 15 |  Christian Klien | Jaguar-Cosworth | 67 | + 3 krs. | 10 |   |
| 10 | 21 |  Zsolt Baumgartner | Minardi-Cosworth | 66 | + 4 krs. | 18 |   |
| Kesk. | 12 |  Felipe Massa | Sauber-Petronas | 62 | Jousitus/Ulosajo | 17 |   |
| Kesk. | 10 |  Takuma Satō | BAR-Honda | 48 | Moottori | 20 |   |
| Kesk. | 8 |  Fernando Alonso | Renault | 44 | Vetoakseli | 5 |   |
| Kesk. | 20 |  Gianmaria Bruni | Minardi-Cosworth | 30 | Vaihdelaatikko | 19 |   |
| Kesk. | 14 |  Mark Webber | Jaguar-Cosworth | 6 | Jousitus | 14 |   |
| Kesk. | 7 |  Jarno Trulli | Renault | 0 | Voimansiirto | 3 |   |
| DSQ | 4 |  Ralf Schumacher | Williams-BMW | 70 | + 1,062 | 1 |   |
| DSQ | 3 |  Juan Pablo Montoya | Williams-BMW | 70 | + 21,200 | 4 |   |
| DSQ | 16 |  Cristiano da Matta | Toyota | 69 | + 1 krs. | 12 |   |
| DSQ | 17 |  Olivier Panis | Toyota | 69 | + 1 krs. | 13 |   |
Lähde:
Dityppioksidi

| Dityppioksidi |
| --- | --- |


Tunnisteet
Muut nimet:  dityppimonoksidi, typpioksiduuli, ilokaasu, E942
CAS-numero:  10024-97-2
PubChem CID:  948
Ominaisuudet
Molekyylikaava:  N2O
Moolimassa:  44,02 g/mol
Ulkomuoto:  Väritön kaasu
Sulamispiste:  −90,86 °C (182,29 K)
Kiehumispiste:  −88,48 °C (184,67 K)
Tiheys:  1,2 g/cm3 (@ −89 °C, neste)
Liukoisuus veteen:  0,112 g / 100 ml
Dityppioksidi eli typpioksiduuli, arkikielessä ilokaasu (N2O, dityppimonoksidi) on typen happiyhdiste eli typen oksidi. Huoneenlämmössä dityppioksidi on väritön, hajuton ja syttymätön kaasu. Sitä käytetään kirurgiassa,  hammashoidossa ja synnytyksissä analgeettisten eli kipua lievittävien ja anesteettisten eli nukuttavien vaikutustensa vuoksi. Suomessa sitä myydään valmistenimillä Lääkkeellinen ilokaasu awo ja Niontix. Ilokaasua käytetään myös päihteenä, elintarvikkeissa ja moottoriurheilussa.
Dityppioksidi on merkittävä kasvihuonekaasu ja ilmansaaste maatalouden ollessa ylivoimaisesti merkittävin dityppioksidipäästöjen lähde. Dityppioksidi on hiilidioksidia 300 kertaa voimakkaampi kasvihuonekaasu.
Käyttö

Nukutuskäytössä ilokaasua sekoitetaan happeen suhteessa 1:1 tai 2:1 hypoksian välttämiseksi. Yksin ilokaasulla ei voida saavuttaa täyttä kirurgista anestesiaa, ja sitä käytetäänkin usein yhdessä muiden anesteettien kanssa. Sydäntä lamaavan vaikutuksensa vuoksi ilokaasua varotaan antamasta sydäntautipotilaille.
Ilokaasua käytetään päihteenä, koska nimensä mukaisesti kaasu tekee käyttäjänsä huvittuneeksi. Se poistaa kipua ja aiheuttaa euforiaa sekä lieviä äänihallusinaatioita. Ilokaasua on käytetty myös alkoholin vieroitushoitoon. Ilokaasun käyttömahdollisuutta nopeavaikutteisena masennuslääkkeenä tutkitaan, koska sen on havaittu käynnistävän aivoissa samanlaisia neurokemiallisia muutoksia kuin ketamiinin.
Ilokaasua voidaan käyttää myös elintarvikkeiden aerosolipakkauksissa. Valmiskermavaahtopakkauksissa on usein ilokaasua, joka liukenee hyvin rasvaan paineen alaisena. Paineen pienentyessä ilokaasu kaasuuntuu ja muodostaa vaahtoa. Kermavaahtopakkauksissa ilokaasua on kuitenkin hyvin vähän.
Ilokaasua voidaan käyttää polttomoottorissa hetkelliseen tehon lisäämiseen. Kaasua säilytetään nestemäisenä ja höyrystyessään sen lämpötila laskee, jolloin moottoriin syötettävä ilma tai ilman ja polttoaineen seos jäähtyy pienentäen sen tilavuutta, jolloin kaasuseosta voidaan syöttää enemmän samalla paineella. Männän puristuksessa tämä kaasuseos kuumenee, jolloin ilokaasu hajoaa typeksi ja hapeksi. Näin muodostunut lisähappi parantaa polttoaineen palamista, joten polttoainetta voidaan syöttää enemmän ja moottorista saatava teho kasvaa. Suomessa ilokaasujärjestelmien käyttö tieliikenteessä on kielletty.
Typpioksiduulia voidaan valmistaa muun muassa kuumentamalla ammoniumnitraattia (NH4NO3 → 2 H2O + N2O)
Ilokaasu voidaan nesteyttää joko nostamalla paine noin 50-kertaiseksi normaali-ilmanpaineeseen verrattuna, tai laskemalla lämpötila −88 °C:seen.
Päihdekäytön haittavaikutukset

Ilokaasu inaktivoi B12-vitamiinia, jonka puute voi aiheuttaa megaloblastisen anemian tai neurologisia oireita. Ilokaasun päihdyttävän vaikutuksen lyhytkestoisuus tekee siitä petollisen päihteen. Käyttäjä saattaa ajatella aineen vaikutuksen olevan nopea ja ohimenevä, vaikka toistuva lyhytkestoinenkin käyttö voi aiheuttaa vakavia häiriöitä B12-vitamiinin aineenvaihduntaan ja johtaa pysyvään hermovaurioon joko keskushermostossa tai ääreishermoissa.
Ympäristövaikutukset

Typpioksiduuli on voimakas ja pitkäikäinen kasvihuonekaasu. Ilmastonmuutosta kiihdyttäviä typpioksiduulipäästöjä syntyy Suomessa etenkin maanviljelyssä ja typpilannoitteiden valmistuksessa. Myös katalysaattoriajoneuvojen käytöstä, kotieläinten lannasta ja energiantuotannosta syntyy jonkin verran typpioksiduulipäästöjä. Suurimmat hehtaarikohtaiset typpioksiduulipäästöt syntyvät maanviljelyskäytössä olevilla ja metsitetyillä turvepelloilla.
Typpioksiduuli on Suomen toiseksi yleisin kasvihuonekaasu. Typpioksiduulin ilmakehää lämmittävä vaikutus on 296 kertaa voimakkaampi kuin hiilidioksidin, ja typpioksiduulin elinikä ilmakehässä on noin 110 vuotta. Lisäksi se aiheuttaa otsonikatoa. Typpioksiduulin on todettu olevan 2000-luvun merkittävin otsonikerrosta heikentävä aine.
Aiheesta muualla

Wikimedia Commonsissa on kuvia tai muita tiedostoja aiheesta .
Dityppioksidin kansainvälinen kemikaalikortti
PubChem: Nitrous Oxide (englanniksi)
KEGG: Nitrous oxide (englanniksi)
AutoWiki: Ilokaasu
Iloinen kaasu? City-lehti, 18/2010.
Uusi halpa villitys Helsingin baareissa – päät sekaisin 1800-luvun menetelmällä Iltasanomat, 11.1.2013.
Ilokaasu nostaa jälleen päätään City-lehti, 15.1.2013.
Ylen Elävä arkisto: Suomi sai hepulin ilokaasusta
Noin 80 000 suomalaista on kokeillut ilokaasua päihteenä (Arkistoitu – Internet Archive) Helsingin Sanomat 4.9.2015.
Dityppioksidin resonanssimuodot
Ilokaasusäiliöitä joita käytetään lääkinnällisiin tarkoituksiin.
Entonox-kaasua joka sisältää puolet happea ja puolet ilokaasua. Entonoxia käytetään lääkinnällisiin tarkoituksiin ja sitä on turvallista hengittää sen sisältämän hapen vuoksi.
Kanadan Grand Prix 2000

Kanadan Grand Prix 2000 oli Formula 1 -sarjan osakilpailu, joka ajettiin 18. kesäkuuta 2000 Circuit Gilles Villeneuve -radalla. Michael Schumacher voitti kilpailun vain runsaan sekunnin kymmenyksen erolla tallikaveriinsa Rubens Barrichelloon. Kilpailun nopeimman kierroksen ajoi Mika Häkkinen ajalla 1,19.049.